CELEX: 32008L0004
Language: sl
Date: 2008-01-09 00:00:00
Title: Direktiva Komisije 2008/4/ES z dne 9. januarja 2008 o spremembi Direktive 94/39/ES glede krme za zmanjšanje tveganja za mlečno mrzlico (Besedilo velja za EGP)

10.1.2008   
            
            
               SL
            
            
               Uradni list Evropske unije
            
            
               L 6/4
            
         
      DIREKTIVA KOMISIJE 2008/4/ES
   z dne 9. januarja 2008
   o spremembi Direktive 94/39/ES glede krme za zmanjšanje tveganja za „mlečno“ mrzlico
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 93/74/EGS z dne 13. septembra 1993 o krmi za posebne prehranske namene (1) in zlasti člena 6(c) Direktive,
   ob upoštevanju naslednjega:
   
               (1)
            
            
               Z Direktivo 94/39/ES (2) je Komisija uvedla seznam predvidenih vrst uporabe krme za posebne prehranske namene.
            
         
               (2)
            
            
               Evropska agencija za varnost hrane („Agencija“) je v mnenju z dne 8. decembra 2004 navedla, da zeolit (sintetični aluminij-natrijev silikat) lahko zmanjša tveganje pri kravah molznicah, da obolijo za mlečno mrzlico (3). Vendar pa zaradi pomanjkljivih podatkov ni mogla podati celotne ocene o tveganju za zdravje človeka in živali. Ob upoštevanju dodatnih prejetih informacij je Agencija v mnenju z dne 11. julija 2007 navedla, da dodajanje zeolita krmilom za krave molznice v obdobju približno dveh tednov pred telitvijo ne ogroža zdravja živali, ljudi ali okolja (4). Zato je treba zeolit vključiti v vrstico „zmanjšanje tveganja za ‚mlečno‘ mrzlico“ seznama predvidenih vrst uporabe dela B Priloge k Direktivi 94/39/ES.
            
         
               (3)
            
            
               V mnenju z dne 12. junija 2007 je Agencija navedla, da so krmila z veliko vsebnostjo kalcija, ki se uporabljajo med telitvijo, lahko zelo učinkovita pri zdravljenju milih oblik mlečne mrzlice in pri preprečitvi ponovnega izbruha bolezni pri kravah molznicah in da je zato treba na seznam v zvezi s preprečevanjem tveganja za izbruh mlečne mrzlice dodati novo snov (5). Agencija je nadalje navedla, da zaradi ravnovesja med posameznim tveganjem in splošnimi koristmi uporabe snovi tveganja za zdravje živali ni mogoče v celoti izključiti. Da se rejcu krav molznic omogoči takšna ocena tveganja, morajo biti na oznaki navedeni različni viri in količina kalcija. Poleg tega mora biti v oznako vključeno priporočilo za posvetovanje s strokovnjakom za prehrano. Agencija ne predvideva niti tveganja za potrošnika niti dodatnega tveganja za okolje. Zato je treba krmila z veliko vsebnostjo kalcija vključiti v vrstico „zmanjšanje tveganja za ‚mlečno‘ mrzlico“ seznama predvidenih vrst uporabe dela B Priloge k Direktivi 94/39/ES.
            
         
               (4)
            
            
               Direktivo 94/39/ES je zato treba ustrezno spremeniti.
            
         
               (5)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga k Direktivi 94/39/ES se spremeni v skladu s Prilogo k tej direktivi.
   Člen 2
   Države članice sprejmejo zakone in druge predpise, potrebne za uskladitev s to direktivo, najpozneje do 24. junija 2008. O tem takoj obvestijo Komisijo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 9. januarja 2008
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 237, 22.9.1993, str. 23. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 207, 10.8.1994, str. 20. Direktiva, kakor je bila nazadnje spremenjena z Direktivo 2002/1/ES (UL L 5, 9.1.2002, str. 8).
   
      (3)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali, na zahtevo Komisije o uporabi sintetičnega aluminij-natrijevega silikata (zeolita) za zmanjšanje tveganja za obolenje krav molznic za mlečno mrzlico. Sprejeto 8. decembra 2004. The EFSA Journal [Bilten EFSA] (2004) 160, 1–11.
   
      (4)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali, o varnosti zeolita (sintetičnega aluminij-natrijevega silikata) za zmanjšanje tveganja za obolenje krav molznic za mlečno mrzlico. Sprejeto 11. julija 2007. The EFSA Journal [Bilten EFSA] (2007) 523, 1–11.
   
      (5)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali, o varnosti krmil z veliko vsebnostjo kalcija za zmanjšanje tveganja za obolenje krav molznic za mlečno mrzlico. Sprejeto 12. junija 2007. The EFSA Journal [Bilten EFSA] (2007) 504, 1–10.
   
      PRILOGA
      V delu B Priloge k Direktivi 94/39/ES se vrstica poseben prehranski namen „zmanjšanje tveganja za ‚,mlečno‘ mrzlico“ nadomesti z naslednjim:
      
         
                     Poseben prehranski namen
                  
                  
                     Osnovne prehranske značilnosti
                  
                  
                     Vrsta ali kategorija živali
                  
                  
                     Deklaracije za označevanje
                  
                  
                     Priporočeni rok uporabe
                  
                  
                     Druge določbe
                  
               
                     „Zmanjšanje tveganja za ‚mlečno‘ mrzlico
                  
                  
                     
                                 —
                              
                              
                                 nizka stopnja kalcija
                              
                           
                  
                     Krave molznice
                  
                  
                     
                                 —
                              
                              
                                 kalcij
                              
                           
                                 —
                              
                              
                                 fosfor
                              
                           
                                 —
                              
                              
                                 magnezij
                              
                           
                  
                     1 do 4 tedne pred telitvijo
                  
                  
                     V navodilih za uporabo navedite:
                     ‚Po telitvi prekinite dajanje snovi.‘
                  
               
                     in/ali
                  
                  
                      
                  
                  
                      
                  
                  
                      
                  
               
                     
                                 —
                              
                              
                                 nizko razmerje kationi/anioni
                              
                           
                  
                     
                                 —
                              
                              
                                 kalcij
                              
                           
                                 —
                              
                              
                                 fosfor
                              
                           
                                 —
                              
                              
                                 natrij
                              
                           
                                 —
                              
                              
                                 kalij
                              
                           
                                 —
                              
                              
                                 kloridi
                              
                           
                                 —
                              
                              
                                 žveplo
                              
                           
                  
                     1 do 4 tedne pred telitvijo
                  
                  
                     V navodilih za uporabo navedite:
                     ‚Po telitvi prekinite dajanje snovi.‘
                  
               
                     ali
                  
                  
                      
                  
                  
                      
                  
                  
                      
                  
               
                     
                                 —
                              
                              
                                 visoka stopnja zeolita (sintetični aluminij-natrijev silikat)
                              
                           
                  
                     Vsebina sintetičnega aluminij-natrijevega silikata
                  
                  
                     2 tedna pred telitvijo
                  
                  
                     V navodilih za uporabo navedite:
                     
                                 —
                              
                              
                                 ‚Količina krme se omeji z namenom, da se ne preseže dnevnega vnosa 500 g aluminij-natrijevega silikata na žival.‘
                              
                           
                                 —
                              
                              
                                 ‚Po telitvi prekinite dajanje snovi.‘
                              
                           
               
                     ali
                  
                  
                      
                  
                  
                      
                  
                  
                      
                  
               
                     
                                 —
                              
                              
                                 visoka stopnja kalcija v obliki zelo razpoložljivih kalcijevih soli
                              
                           
                  
                     Celotna vsebina kalcija, viri in zadevna količina kalcija
                  
                  
                     Prvi odmerek uporabiti ob prvih znakih telitve do dva dni po telitvi
                  
                  
                     Na pakiranju, vsebniku ali nalepki navedite:
                     
                                 —
                              
                              
                                 navodila za uporabo, npr. število odmerkov in kdaj se snov uporablja – pred telitvijo in po njej,
                              
                           
                                 —
                              
                              
                                 besedilo ‚Pred uporabo je priporočljivo poiskati nasvet strokovnjaka.‘.“